ΚΑΝΟΝΙΣΜΟΣ (ΕΟΚ) αριθ. 2001/83 ΤΟΥ ΣΥΜΒΟΥΛΙΟΥ της 2ας Ιουνίου 1983 περί τροποποιήσεως και ενημερώσεως του κανονισμού (ΕΟΚ) αριθ. 1408/71 περί εφαρμογής των συστημάτων κοινωνικής ασφαλίσεως στους μισθωτούς, στους μη μισθωτούς και στα μέλη των οικογενειών τους που διακινούνται εντός της Κοινότητας και του κανονισμού (ΕΟΚ) αριθ.574/72 περί του τρόπου εφαρμογής του κανονισμού (ΕΟΚ) αριθ. 1408/71

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 2,7,51, και 235,

την πρόταση της Επιτροπής (1),

(1) ΕΕ αριθ. C 27 της 2.2.1983, σ. 3.

τη γνώμη του Ευρωπαϊκού Κοινοβουλίου (2),

(2) ΕΕ αριθ. C 161 της 20.6.1983, σ. 17.

Εκτιμώντας:

ότι ο κανονισμός (ΕΟΚ) αριθ. 1390/81 (3) επέκτεινε στους μη μισθωτούς και στα μέλη των οικογενειών τους τον κανονισμό (ΕΟΚ) αριθ. 1408/71 περί εφαρμογής των συστημάτων κοινωνικής ασφαλίσεως στους μισθωτούς και τις οικογένειές τους που διακινούνται εντός της Κοινότητας (4)

(3) ΕΕ αριθ. L 143 της 29.5.1981, σ. 1.

(4) ΕΕ αριθ. L 149 της 5.7.1971, σ. 2.

ότι ο κανονισμός (ΕΟΚ) αριθ. 3795/81 (5) επέκτεινε στους μη μισθωτούς και στα μέλη των οικογενειών τους τον κανονισμό (ΕΟΚ) αριθ. 574/72 (6) που καθορίζει τον τρόπο εφαρμογής του κανονισμού (ΕΟΚ) αριθ. 1408/71

(5)ΕΕ αριθ. L 378 της 31.12.1981, σ. 1.

(6) ΕΕ αριθ. L 74 της 27.3.1972, σ. 1.

ότι οι επεκτάσεις αυτές άρχισαν να ισχύουν από την 1η Ιουλίου 1982 ότι μεταξύ της εκδόσεως του κανονισμού (ΕΟΚ) αριθ. 1390/81 και της ημερομηνίας αυτής, ο κανονισμός (ΕΟΚ) αριθ. 2793/81 (7) επέφερε τροποποιήσεις στους κανονισμούς (ΕΟΚ) αριθ. 1408/71 και (ΕΟΚ) αριθ. 574/72

(7) ΕΕ αριθ. L 275 της 29.9.1981, σ. 1.

ότι οι τροποποιήσεις αυτές έγιναν στο κείμενο του κανονισμού (ΕΟΚ) αριθ. 1408/71 που ίσχυε κατά την ημερομηνία της εκδόσεώς τους και ότι, κατά συνέπεια, δεν ελήφθησαν υπόψη οι τροποποιήσεις που έγιναν από τον κανονισμό (ΕΟΚ) 1390/81

ότι συνεπεία κυρίως της θέσεως σε ισχύ του κανονισμού (ΕΟΚ) αριθ. 1390/81, ο κανονισμός (ΕΟΚ) αριθ. 1408/71 περιλαμβάνει ένα νέο παράρτημα Ι και ότι τα άλλα παραρτήματα αριθμήθηκαν εκ νέου ανάλογα ότι τούτο πρέπει να ληφθεί υπόψη όσον αφορά τις τροποποιήσεις που έγιναν με τον κανονισμό (ΕΟΚ) αριθ 2793/81 ότι πρέπει να προσδιορισθεί επίσης, κατά περίπτωση, εάν οι τροποποιήσεις αυτές αφορούν επίσης τους μη μισθωτούς ότι τούτο αφορά τις διατάξεις που αναφέρονται στο άρθρο 1 παράγραφος 2, άρθρο 1 παράγραφος 2 περίπτωση β) δεύτερη περίπτωση και στο άρθρο 1 παράγραφος 6 περίπτωση ζ) δεύτερη περίπτωση του κανονισμού

ότι στο ιταλικό κείμενο των κανονικών (ΕΟΚ) αριθ. 1408/71 και (ΕΟΚ) αριθ. 574/72 θα ήταν καταλληλότερο να χρησιμοποιηθούν οι όροι «Lavoratori subordinati» και «Lavoratori autonomi » αντί των όρων «Lavoratori autonomi» και «Lavoratori non salariati»

ότι πρέπει, συνεπώς, να γίνουν οι αναγκαίες τροποποιήσεις στους κανονισμούς (ΕΟΚ) αριθ. 1408/71 και (ΕΟΚ) αριθ. 574/72

ότι υπάρχει ανάγκη διευκρινήσεων στο παράρτημα 2, τμήμα Γ, παράγραφος 1, και στο παράρτημα 10, τμήμα Γ, παράγραφοι 2 και 3, του κανονισμού (ΕΟΚ) αριθ. 574/72

ότι πρέπει εξάλλου, για λόγους σαφήνειας, να ενημερωθούν στο σύνολό τους οι κανονισμοί (ΕΟΚ) αριθ. 1408/71 και (ΕΟΚ) αριθ. 574/72, όπως τροποποιήθηκαν τελευταία από τον κανονισμό (ΕΟΚ) αριθ. 2000/83 (8) ότι, για το σκοπό αυτόν, πρέπει να περιληφθούν σε ενιαίο κείμενο όχι μόνο τα μέρη που τροποποιούνται μετά την 1η Ιουλίου 1982, αλλά επίσης και τα μέρη που έχουν ήδη υποστεί τροποποιήσεις καθώς και εκείνα που παραμένουν αμετάβλητα

(8) Βλέπε σ. 1 της παρούσας Επίσημης Εφημερίδας.

ότι τα παραρτήματα 1, 4, 5, 6, 7 και 8 του κανονισμού (ΕΟΚ) αριθ. 574/72 ενημερώθηκαν από τον κανονισμό (ΕΟΚ) αριθ. 2474/82 (9) και από τον κανονισμό (ΕΟΚ) αριθ. 799/83 (10) ότι, για πρακτικούς λόγους, τα κατ’αυτόν τον τρόπο ενημερωμένα παραρτήματα πρέπει να συγκεντρωθούν σε ένα ενιαίο κείμενο που να περιλαμβάνει όλες τις διατάξεις των κανονισμών (ΕΟΚ) αριθ. 1408/71 και (ΕΟΚ) αριθ.574/72 που ίσχυαν κατά την 1η Ιουλίου 1982

(9) ΕΕ αριθ. L 266 της 15.9.1982, σ. 1.

(10) ΕΕ αριθ. L 89 της 7.4.1983, σ. 15.

ότι για πρακτικούς λόγους, τέλος, πρέπει να τροποποιηθούν οι λεπτομέρειες της επεκτάσεως στους μη μισθωτούς των συμφωνιών του άρθρου 3 του κανονισμού (ΕΟΚ) αριθ. 1390/81 (1),

(1) ΕΕ αριθ. L 143 της 29.5.1981, σ. 1.

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

ρθρο 1

Ο τίτλος, τα περιεχόμενα και οι διατάξεις του κανονισμού (ΕΟΚ) αριθ. 1408/71 αντικαθίστανται από το κείμενο του παραρτήματος Ι.

ρθρο 2

Ο τίτλος, τα περιεχόμενα και οι διατάξεις του κανονισμού (ΕΟΚ) αριθ. 574/72 αντικαθίστανται από το κείμενο του παραρτήματος ΙΙ.

ρθρο 3

Ο παρών κανονισμός αρχίζει να ισχύει από την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιουλίου 1982.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Έγινε στο Λουξεμβούργο, στις 2 Ιουνίου 1983.

Για το Συμβούλιο

Ο Πρόεδρος

N. BLάM